Diari Oficial de la Generalitat Valenciana


Sumari del DOGV 2612, del 25-10-1995 (1995/836522)

DECRET 294/1995, de 24 d'octubre, d'assignació de jerarquia normativa a les ordres del conseller d'Obres Públiques, Urbanisme i Transports, de 10 d'octubre de 1995, per les quals s'adopten mesures en relació amb el tancament del Pla d'Habitatge 1992-1995 i amb els programes de renovació urbana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/10/24/294/dof/vci/html**

### Dades del document

Número de DOGV
:   2612

Data del DOGV
:   25-10-1995

Secció del DOGV
:   DISPOSICIONS GENERALS

Número del document
:   1995/836522


Data del document
:   24-10-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 294/1995, de 24 d'octubre, d'assignació de jerarquia normativa a les ordres del conseller d'Obres Públiques, Urbanisme i Transports, de 10 d'octubre de 1995, per les quals s'adopten mesures en relació amb el tancament del Pla d'Habitatge 1992-1995 i amb els programes de renovació urbana.   
El 10 d'octubre de 1995, el conseller d'Obres Públiques, Urbanisme i Transports, va dictar sengles ordres, publicades en el Diari Oficial de la Generalitat Valenciana del dia 16 d'octubre, mitjançant les quals, respectivament, s'adopten mesures en relació amb el tancament del Pla d'Habitatge 1992-1995 i amb els programes de renovació urbana, en congruència amb el que disposa l'Ordre comunicada pel Ministeri d'Obres Públiques, Transports i Medi Ambient, de 26 de setembre de 1995, que regula el tancament ordenat del sistema de finançament de les actuacions protegibles del Pla 1992-1995, amb referència a la data límit del 15 d'octubre de 1995.  
En aqueixes ordres, i amb referència a la indicada data límit del 15 d'octubre, s'adopten mesures respecte de la condició d'haver obtingut prèviament la qualificació provisional o préstec qualificat, d'acord amb el Pla 1992-1995, sol·licituds de visat de contracte per a l'adquisició d'habitatge de preu taxat; declaracions de programes de renovació urbana; necessitat d'acreditació d'haver iniciat les obres amb data anterior al 31 de desembre de 1995 per a la percepció d'ajudes; suspensió de la concessió de pròrrogues; ampliacions o modificacions dels programes de renovació urbana que hagueren sigut declarats prèviament, i d'altres punts.  
La imminència de la data límit del 15 d'octubre, en el moment de rebre la meritada ordre comunicada, de 26 de desembre, i el fet de no haver-se produït la reunió del Govern valencià que haguera permés adoptar les mesures necessàries amb el rang jurídic adequat, ha determinat la necessitat d'establir mitjançant sengles ordres aquelles mesures, de manera que estigueren publicades en el Diari Oficial de la Generalitat Valenciana, si no el mateix dia 15 d'octubre o abans, si el 16 d'octubre, amb la qual cosa es complien els objectius de general coneixement i seguretat jurídica.  
Resta, doncs, inserir adequadament en l'ordenament jurídic valencià el contingut de les esmentades ordres, pel que afecten a decrets, de rang superior.   
Per tot això, a proposta del conseller d'Obres Públiques, Urbanisme i Transports, amb la deliberació prèvia del Govern valencià, en la reunió del dia 24 d'octubre de 1995,  
DECRETE  
Article únic   
Ratificar, atribuint-los rang normatiu de decret, les disposicions contingudes en les ordres del conseller d'Obres Públiques, Urbanisme i Transports, de 10 d'octubre de 1995, per les quals s'adopten mesures en relació amb els programes de renovació urbana i pel que fa al tancament del Pla d'Habitatge 1992-1995, publicades en el Diari Oficial de la Generalitat Valenciana de 16 d'octubre de 1995.  
DISPOSICIó FINAL  
Aquest Decret entra en vigor l'endemà de la publicació en el Diari Oficial de la Generalitat Valenciana.  
València, 24 d'octubre de 1994  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI